ବନ୍ଧା କୋବି ଚଟଣୀ

ବନ୍ଧା କୋବି ଚଟଣୀ  ଭାରତର ଓଡ଼ିଶାରେ ରନ୍ଧାଯାଉଥିବା ଏକ ଖାଦ୍ୟ।  ବନ୍ଧା କୋବିକୁ ସନ୍ତୁଳି ସ୍ଵାଦ ଅନୁସାରେ ଲୁଣ ମିଶାଇ ରସୁଣ, ଅଦା, କଞ୍ଚା ଲଙ୍କା, ହଳଦୀ, ଜିରା, ତେଲ ଓ ରାଶି ମିଶାଇ ଚଟଣୀ ପ୍ରସ୍ତୁତ କରାଯାଇଥାଏ। ଏହାକୁ ପଖାଳ ସହ ଖାଇଲେ ଭାରି ମଜା ଲାଗେ।  
 ଉପାଦାନ 
 ବନ୍ଧା କୋବି – ୫୦୦ ଗ୍ରାମ
 ରାଶି – ୨୫ ଗ୍ରାମ
 ରସୁଣ – ସାତ ଆଠ ପାଖୁଡ଼ା 
 ଅଦା - ଇଞ୍ଚେ
 କଞ୍ଚାଲଙ୍କା – ଚାରି ପାଞ୍ଚଟି (ରାଗକୁ ଦେଖି)
 ଲୁଣ, ହଳଦୀ, ତେଲ, ଜିରା, ତେନ୍ତୁଳି ଆବଶ୍ୟକତା ଅନୁସାରେ
 ତିଆରି ପ୍ରଣାଳୀ 
ବନ୍ଧାକୋବିକୁ କାଟି, ଧୋଇ, ଛାଣି ରଖନ୍ତୁ। ରାଶିକୁ ଭାଜି ରଖନ୍ତୁ। କଡ଼ାରେ ତେଲ ଗରମ କରି ଜିରା ଫୁଟାନ୍ତୁ। ଜିରା ଫୁଟିଯିବା ପରେ କଞ୍ଚାଲଙ୍କା, ରସୁଣ ଓ ଅଦା ଛୋଟ ଛୋଟ ଖଣ୍ଡ କରି ପକାଇ ଦିଅନ୍ତୁ। ଭାଜି ହୋଇଗଲା ପରେ ରଖିଥିବା ବନ୍ଧା କୋବିକୁ ପକାନ୍ତୁ। ଏହା ପରେ ଲୁଣ, ହଳଦୀ ଦେଇ ଘୋଡ଼ାଇ ଦିଅନ୍ତୁ। ତିନି ମିନିଟ୍ ପରେ ଦରସିଝା ଅବସ୍ଥାରେ ତାକୁ ଓହ୍ଲାଇ ତେନ୍ତୁଳି ଓ ରଖିଥିବା ଭଜା ରାଶି ସହିତ ବାଟି ପରସି ଦିଅନ୍ତୁ। 

ଏହି ଚଟଣୀ ଭାତ ସହିତ ଖାଇବାକୁ ଭଲ ଲାଗେ।
 ଆଧାର 
 ଖାଆନ୍ତୁ ଓ ଖୁଆନ୍ତୁ – ଅରୁଣା ମହାନ୍ତି - ପ୍ରଜାତନ୍ତ୍ର ସାପ୍ତାହିକୀ-(୨-୮ ଡିସେମ୍ବର ୨୦୦୧)

ଶ୍ରେଣୀ:ରାନ୍ଧଣା
ଶ୍ରେଣୀ:ଓଡ଼ିଆ ରାନ୍ଧଣା